В един деспотичен свят твоята група е последната надежда на човечеството.
За съжаление, всички вие сте заловени от тираничните владетели
и заведени до древен колизеум за тяхното смъртоносно забавление.
Преди да сте хвърлени в тъмницата
вие виждате много номерирани коридори, водещи навън.
Но всеки изход е блокиран с електрическа преграда
с код за достъп.
Узнавате, че един от вас ще може да избяга чрез преминаване на предизвикателство,
докато другите ще станат храна за мутиралите саламандъри следващата сутрин.
Зара е очевидният избор заради нейното перфектно логично разсъждаване.
Давате ѝ скрит радиопредавател, за да чувате и вие какво се случва.
Докато отвеждат Зара,
вие чувате ехото на стъпките ѝ в един от коридорите,
но те изведнъж утихват.
Глас съобщава, че тя трябва да въведе код,
съдържащ три положителни цели цифри във възходящ ред,
така че втората цифра да е по-голяма или равна на първата,
и третата да е по-голяма или равна на втората.
Тя може да помоли три пъти за указания,
но ако предложението ѝ е грешно
или тя каже нещо друго,
ще бъде хвърлена обратно в тъмницата.
Първо, гласът казва, че произведението на трите цифри е 36.
Когато Зара пита за второто указание,
гласът казва, че сумата на цифрите
е равна на номера на коридора, в който е.
Следва дълго мълчание.
Убедени сте, че Зара помни номера на коридора,
но няма начин вие да го разберете,
а и тя не може да го каже на глас.
Ако досега Зара можеше да въведе паролата, тя щеше да го стори,
но вместо това тя пита за трета подсказка
и гласът ѝ казва, че най-голямата цифра се появява само веднъж
в комбинацията.
Изведнъж електрическата бариера спира да бръмчи за секунди
и вие разбирате, че Зара е избягала.
За съжаление, предавателят ѝ вече не е в обхват,
така че това е цялата информация, която получавате.
Можете ли да откриете решението?
Натиснете пауза, за да намерите решението.
3
2
1
Тревожите се, че не знаете номера на коридора на Зара,
но въпреки това решавате да започнете от самото начало.
За първото условие откривате всички осем възможни комбинации,
при които произведението е 36.
Една от тях е правилна, но коя?
Сега идва трудната част.
Въпреки че не знаете кое число търсите,
решавате да намерите сбора на трите цифри на комбинациите.
Тогава ви проблясва.
Всички суми освен две не се повтарят
и ако номерът на коридора, съвпадаше с някоя от тези суми,
Зара щеше още тогава да познае правилната комбинация
без да пита за третото условие.
Но понеже тя попита за условието,
номерът на коридора трябва да е съвпадал с единствената сума,
която се появява повече от веднъж в този списък:
13.
Но коя от двете комбинации със сбор 13 е правилната:
1,6,6
или 2,2,9?
Тук на помощ идва третото условие.
Тъй като е казано, че най-голямото число не се повтаря,
то кодът трябва да е 2,2,9.
Когато падне мрак, ти и другите се измъквате през 13 коридор
и се присъединявате към Зара навън.
Освободихте се чрез математика и логика.
Сега е време да освободите останалия свят!